FI Euroopan unionin virallinen lehti C 260/17

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

2014/C 260/14

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”GARDA”

EY-nro: IT-PDO-0117-01142 – 6.8.2013

SMM ( ) SAN ( X )

1. Eritelmän kohta (kohdat), jota (joita) muutos koskee

—

☐

—

☒

—

☐

—

☐

—

☒

—

☐

—

☒

—

☐

—

☒

— eritelmään on lisätty vaatimuksia tuotteen alkuperän ja jäljitettävyyden varmistamiseksi;

— siihen on lisätty tuotteen yhteyttä maantieteelliseen alueeseen koskevia tietoja, jotka aiemmin puuttuivat tuotteen eritelmästä mutta esitettiin tiivistelmässä.

2. Muutoksen (muutosten) tyyppi

—

☐

—

☒

—

☐

—

☐

3. Muutos (muutokset):

Ilmaisun ”Garda” käyttö

On otettu käyttöön mahdollisuus käyttää yhtä ilmaisua ”Garda” kaikesta määritellyltä alueelta saatavasta tuotteesta ja poistettu näin vaatimus käyttää maantieteelliseen alueeseen viittaavia tarkennuksia.

Tuotteen kuvaus

Eritelmä on mukautettu voimassa olevaan yhteisön lainsäädäntöön ottamalla käyttöön tyypillisten kuvaajien mediaanit asetuksessa (EY) N:o 796/2002 säädetyn menetelmän mukaisesti ja poistamalla vanha analysointimenetelmä, joka ei enää ole merkityksellinen. Jotta kuvaajat olisivat kuluttajien ymmärrettävissä, on lisätty ”Garda”-oliiviöljyn (SAN) yleinen aistinvarainen kuvaus.

Öljyhappona ilmaistua kokonaishappopitoisuutta on yhdenmukaistettu rajoittavampaan arvoon, joka on enintään 0,5 prosenttia kaikkien Garda-tuotteiden osalta. Aiemmin tätä arvoa vaadittiin ainoastaan Garda Trentino -tuotteen osalta. Tämä yhtenäinen vaatimus kannustaa tuottajia tuottamaan entistäkin korkealaatuisempaa tuotetta.

Peroksidiluvun yhdenmukaistettu enimmäisarvo on 14. Myös tätä arvoa sovellettiin aiemmin ainoastaan Garda Trentino -tuotteeseen.

Öljyhappoarvo on poistettu, koska sillä ei ole merkitystä Garda-öljyn laadun määrittämisen kannalta; viime vuosina saadut tulokset ovat lisäksi osoittaneet, että tämän tekijän arvo vaihtelee ollen yleensä keskimäärin matalampi kuin ennen. Vaikuttaa siltä, että tämä johtuu keskilämpötilojen noususta ja sademäärien pienenemisestä.

Siksi on pidetty parempana ratkaisuna, ettei vähimmäisarvoa koskevaa vaatimusta säilytetä tuotteen eritelmässä.

Tuotantomenetelmä

Eritelmässä ollut virhe on korjattu eli lisätty ”Casaliva”-lajikkeen rinnalle perinteinen nimi, joka oli jätetty virheellisesti pois vuonna 1996 esitetystä alkuperäisestä hakemuksesta ”Garda Orientale” -nimikkeen osalta mutta joka oli mukana ”Garda Brescianon” ja ”Trentinon” osalta.

Se tosiseikka, että ”Frantoio”-nimikettä käytetään oliivien perinteisenä nimenä ”Casaliva”-nimikkeen rinnalla tai sen sijasta, vahvistetaan myös järven itärannikon kuntien lajikeluetteloissa, jotka sisältyvät 1980-luvulta peräisin olevaan oliivien kasvatusta koskeviin asiakirjoihin.

Samasta syystä nimike ”Less” tai ”Lezzo”, jotka ovat nimikkeen ”Leccino” vanhoja synonyymejä, on korjattava muotoon ”Leccino”.

Virheiden korjauksen jälkeen voidaan vahvistaa lajikkeiden valikoima nimitykselle ”Garda” sekä nimityksille ”Garda Orientale” ja ”Garda Bresciano”: Casaliva, Frantoio ja Leccino, joiden osuus on vähintään 55 prosenttia; mukana voi olla myös muita oliivilehdoissa kasvavia lajikkeita, joiden osuus saa olla enintään 45 prosenttia.

Tämä korjaus ei muuta oliivilehtojen lajikkeiden todellista valikoimaa, sillä valikoima on aina kuvastanut oliivintuotannon realiteetteja Garda-järven itärannikolla. Se ei myöskään aiheuta muutoksia tuotettavaan öljyyn, joka on edelleen laadultaan yhtenäistä kaikkien Garda-nimityksen piiriin kuuluvien tuotteiden osalta. Tuotteissa on vain aistinvaraisia eroja, jotka ainoastaan asiantuntijat voivat havaita, kuten alkuperäisessä vuoden 1996 asiakirjassa todettiin.

Sadon määräksi on vahvistettu selkeästi 5 000–6 000 kg/ha. Eritelmässä oli itse asiassa annettu mahdollisuus kasvattaa tuotettavien oliivien satoa 20 prosentilla, mikä mahdollisti tuotannon lisäämisen 6 000 kilogrammaan/ha jo vuodesta 1996.

Tieteelliset ja historialliset tuotantotiedot osoittavat, että oliivien kasvatus Garda-järveä ympäröivällä alueella on tuottanut jopa 6 000 kg/ha oliivisatoja ja jopa 25 prosentin öljysatoja. 1990-luvulta peräisin olevat agronomiset tutkimukset osoittivat, että kastelu ja lehtilannoitustekniikat mahdollistivat sadot, joiden määrä oli suurempi kuin 6 000 kg/ha ilman merkkejä öljyn laadun heikkenemisestä.

Oliivipuiden ravitsemusta koskevan tieteellisen tutkimuksen edistyminen on osoittanut, että tasapainoinen lannoitus ja ennen kaikkea kastelu puiden järkiperäisen leikkauksen kanssa mahdollistavat sen, että puut aloittavat tuotannon varhain. Tällöin hehtaarikohtainen tuotanto ja öljyn tuotanto nousevat ilman laatuun kohdistuvia vaikutuksia.

Tuotantoilmoituksia koskevat menettelyt on poistettu, koska ne perustuivat vanhentuneeseen lainsäädäntöön ja koska ne ovat nykyisin valvontaelimen hallinnassa.

Viittaukset eri alueiden oliivilehtojen soveltuvuuteen maantieteellisiä tarkennuksia varten on poistettu niiden tultua tarpeettomiksi, koska niiden käytöstä säädetään jo tuotantoaluetta koskevassa kohdassa.

Viittaukset alkuperän todistamiseen on lisätty asiaa koskevaan eritelmän kohtaan.

Mahdollisuudesta tuottaa öljyä koko alueella on säädetty yhtenäisen ”Garda”-nimityksen osalta.

Yhteys maantieteelliseen alueeseen

Viittaukset maantieteellistä aluetta koskevaan yhteyteen sekä inhimillisiin ja historiallisiin tekijöihin, joita ei mainittu vuoden 1996 eritelmässä, on lisätty tekstin mukauttamiseksi yhtenäiseen asiakirjaan.

Merkinnät

Eräitä merkintäsääntöjä on muutettu, jotta ne olisivat selkeämpiä ja ymmärrettävämpiä tuottajien ja kuluttajien kannalta (kirjasinkoko).

Mahdollisuus ilmoittaa oliivilehtojen maantieteellinen sijainti merkinnöissä on lisätty niitä tapauksia varten, joissa tuote on saatu kokonaisuudessaan kyseisistä lehdoista korjatuista oliiveista ja jos maantieteellinen lisätarkenne on ilmoitettu merkinnöissä.

On myös otettu käyttöön säännös, joka koskee yhtenäisen ”Garda”-nimityksen ilmoittamista merkinnöissä ilman jotakin kolmesta maantieteellisestä lisätarkenteesta (Bresciano, Orientale tai Trentino).

Lisäksi on lisätty mahdollisuus esittää merkinnöissä Garda-järven kuva.

On säädetty elintarvikkeiden kaupan pitämiseen soveltuvien metalliastioiden käytöstä. Tämä parantaa myös tuotteen säilyvyyttä.

Nimitykseen liittyvän logon käyttö on nyt pakollista.

Valvontaelinten yhteystiedot

Valvontaelimen yhteystiedot on lisätty.

YHTENÄINEN ASIAKIRJA

Maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (3)

”GARDA”

EY-nro: IT-PDO-0117-01142 – 6.8.2013

SMM ( ) SAN ( X )

1. Nimi

”Garda”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.5 Rasvat (voi, margariini, öljyt jne.)

3.2 Kuvaus 1 kohdassa nimetystä tuotteesta

Suojattu alkuperänimitys ”Garda”, jonka yhteydessä voiaan haluttaessa käyttää maantieteellisiä lisätarkenteita ”Bresciano”, ”Orientale” tai ”Trentino”, on varattu extra-neitsytoliiviöljylle, jolla on seuraavat ominaisuudet:

— vihreästä keltaiseen vaihteleva väri, jonka voimakkuus vaihtelee,

— melko tai hiukan hedelmäinen tuoksu,

— hedelmäinen maku,

— makeita vivahteita ja tyypillinen mantelimainen jälkimaku.

Kemialliset arvot:

— happoisuus (öljyhappona ilmaistuna): enintään 0,5 %,

— enimmäisperoksidiluku: <= 14 Meq 02/kg.

Aistinvaraiset arvot (COI-menetelmä):

Mediaanien vaihteluväli:

Vähintään Enintään — vihreän / kypsän hedelmäinen > 0 ≤ 6 — manteli > 0 ≤ 5 — kitkerä > 0 ≤ 5 — pistävä > 0 ≤ 6

Aistinvaraisessa arvioinnissa virhemediaanin on oltava yhtä suuri kuin 0.

Raaka-aineet (ainoastaan jalostetut tuotteet)

Extra-neitsytoliiviöljy, jolle on annettu ”Garda”-nimitys, johon voidaan liittää maantieteellinen lisätarkenne ”Bresciano”, ”Orientale” tai ”Trentino”, saadaan seuraavista oliivilajikkeista, jotka kasvavat oliivilehdoissa yksinään tai yhdessä, seuraavasti:

— Casaliva, Frantoio ja Leccino, joiden osuus on vähintään 55 prosenttia, ja muut oliivilehdoissa kasvavat lajikkeet, joiden osuus saa olla enintään 45 prosenttia, seuraavien nimitysten osalta: ”Garda”, ”Garda Bresciano” ja ”Garda Orientale”;

— Casaliva, Frantoio, Leccino ja Pendolino, joiden osuus on vähintään 80 prosenttia, ja muut oliivilehdoissa kasvavat lajikkeet, joiden osuus saa olla enintään 20 prosenttia, seuraavan nimityksen osalta: ”Garda Trentino”.

3.3 Rehu (ainoastaan eläinperäiset tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien tuotantovaiheiden (oliivien kasvatus, korjuu ja öljyn puristaminen) on tapahduttava yksilöidyllä maantieteellisellä alueella.

3.5 Viipalointia, raastamista, pakkaamista jne. koskevat erityiset säännöt:

Erityisten laatuominaisuuksien säilymisen varmistamiseksi koko tuotantoprosessin ajan ja laatuvaatimusten noudattamisen takaamiseksi ”Garda”-öljy on pakattava aina 4 kohdassa tarkoitetulla alueella. Paikalliset tuottajat tietävät täsmälleen, kuinka öljy käyttäytyy ennen pakkaamista ja pakkaamisvaiheessa, ja tuntevat esimerkiksi suodattamis- ja dekantoitumisajat ja -menetelmät sekä pakkauslämpötilat. Pakkaamalla öljy kyseisessä alueella tuotantoprosessin päättyessä kyetään säilyttämään öljyn aistinvaraiset ja muut ominaisuudet, jotka heikkenisivät nopeasti öljyn joutuessa kosketukseen hapen kanssa. Suojatulla alkuperänimityksellä varustettu ”Garda”-extra-neitsytoliiviöljy on saatettava markkinoille lasista valmistetuissa tai metallisissa astioissa, joiden vetoisuus on enintään 5 litraa.

3.6 Merkintöjä koskevat erityiset säännöt

Pakatun tuotteen merkinnöissä on ilmoitettava seuraavat tiedot selkeillä muuta tekstiä suuremmilla kirjaimilla, joita ei voi poistaa: ”Garda” ja ”Denominazione di Origine Protetta” (”Suojattu alkuperänimitys”) tai sen lyhenne ”DOP” (”SAN”).

Merkinnöissä voi näiden sanojen lisäksi olla jokin maantieteellisistä lisätarkenteista ”Bresciano”, ”Trentino” tai ”Orientale”, mutta vain siinä tapauksessa, että öljy on saatu kokonaisuudessaan kyseisellä alueella kasvaneista oliiveista ja pakkaaminen on tapahtunut samalla alueella.

Oliivilehtojen maantieteellinen sijainti voidaan ilmoittaa merkinnöissä siinä tapauksessa, että tuote on saatu kokonaisuudessaan kyseisistä lehdoista korjatuista oliiveista ja jos maantieteellinen lisätarkenne on ilmoitettu merkinnöissä.

Tilojen ja maatilojen nimet ja niiden alueellinen sijainti voidaan ilmoittaa vain, jos tuote on saatu yksinomaan tilaan kuuluvista oliivitarhoista kerätyistä oliiveista.

Suojattuun ”Garda”-alkuperänimitykseen ei saa lisätä laatua määrittäviä adjektiiveja kuten ”fine” (”hieno”), ”scelto” (”valittu”), ”selezionato” (”valikoitu”) tai ”superiore” (”korkealaatuinen”). Tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan.

Kuva Garda-järvestä sallitaan.

Etiketissä on ilmoitettava ne vuodet, joiden aikana oliivit, joista öljy on puristettu, on tuotettu.

Nimitykseen liittyvän logon käyttö on pakollista.

4. Maantieteellisen alueen tarkka rajaus

”Garda” (SAN) -tuotteen tuotantoalue sijaitsee Brescian, Veronan, Mantovan ja Trenton maakunnissa, ja se käsittää alueet, jotka ympäröivät Garda-järveä.

5. Yhteys maantieteelliseen alueeseen

5.1 Maantieteellisen alueen erityisyys

Ilmastolliset tekijät

Garda-oliiveja kasvatetaan laaksossa, jonka ympärillä on jääkaudelta peräisin olevia moreenikukkuloita, jotka ympäröivät Garda-järven; pohjoisessa alue rajoittuu Alppeihin. Maaperä järven suuntaan ja etelään mentäessä on lähes kokonaan oliivilehtojen ja viinitarhojen peittämä. Vuorten läheisyyden vuoksi sadejakauma on hyvä ympäri vuoden ja etenkin keväällä ja syksyllä.

Garda-järven suuren vesimassan ja suojaavien vuorten vuoksi alueen ilmastolle ominaisia ovat kuumat (mutta ei tukahduttavat) kesät ja suhteellisen kylmät talvet. Ilmasto on riittävän leuto, jotta sitä voidaan pitää leutona välimerellisenä ilmastona, johon sisältyy joitakin paikallisia mikroilmastoja. Garda-oliivin tuotantoalue on itse asiassa maapallon pohjoisin oliivipuun kasvualue. Järven läheisyys tasaa päivä- ja yölämpötilojen vaihtelua.

Inhimilliset ja historialliset tekijät

Oliivien kasvatuksen perinteet ovat Gardan alueella osa paikallista elämäntapaa ja ruokaperinnettä. Osa maatilojen tuloista tulee oliivinkasvatuksesta, kuten useissa asiakirjoissa on kuvattu.

Historialliset tiedot ihmisten tietotaidosta Gardan oliiviviljelmillä ovat peräisin renessanssiajalta, jolloin Garda-järven maatalouden ja yleismaiseman ominaispiirteet määriteltiin ihmistoimin. Rinteitä alettiin tuolloin muotoilla uudelleen monimutkaisten kasvatusjärjestelmien myötä: järvet ympäröitiin oliivien kasvatukseen rakennetuilla pengerviljelmillä. Alue tuli kuuluisaksi tyypillisestä maisemastaan, ja sitä on vuodesta 1968 lähtien kutsuttu ”Oliivien Rivieraksi”.

Kuten alkuperäisissä asiakirjoissa todettiin, kuluttajat ja tuottajat ovat perinteisesti käyttäneet jotakin maantieteellisistä lisätarkenteista ”Bresciano”, ”Orientale” tai ”Trentino” yksilöidäkseen paremmin inhimillisten ja hallinnollisten perinteiden kannalta hyvin tärkeät tietyt alueet

Tuotteen erityisyys

Garda-öljylle ja oliiveille, joista se tuotetaan, on ominaista maut ja tuoksut, jotka ovat hennompia ja herkempiä verrattuna eteläisemmillä oliivinviljelyalueilla tuotettuihin tuotteisiin.

Kuluttajat arvostavat erityisesti herkkää, tasapainoista ja harmonista makua ja selkeästi erottuvaa hiukan mantelimaista jälkimakua, joiden vuoksi öljy on ainutlaatuista ja helposti erotettavissa muista italialaisista SAN-öljyistä.

Näiden ainutlaatuisten ominaisuuksiensa vuoksi öljyä käytetään useissa ruokaohjeissa, joissa herkkä maku ei hallitse liikaa vaan pikemminkin korostaa kyseisten ruokalajien makua. Se soveltuu hyvin kalalle, valkoiselle lihalle, kypsentämättömille ja kypsennettyille vihanneksille, palkokasveille, tuoreille ja puolikypsille juustoille, ohueksi viipaloidulle raa’alle lihalle (”carpaccio”), raakakypsytetylle lihalle (”carne salada”) ja jälkiruokiin.

5.2 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Pohjoispuolella sijaitsevat vuoret ja Italian suurin järvi tekevät ilmastosta välimerellisen ja lieventävät sääolosuhteiden vaikutuksia, jotka näillä leveysasteilla olisivat haitallisia oliivien kasvatukselle. Tasaisesti jakautuva sademäärä koko vuoden aikana suojaa oliiveja kuivuuden aiheuttamalta stressiltä ja estää seisovan veden muodostumisen, joka olisi haitallista puiden ja öljyn laadun kannalta.

Kukkulainen maasto järveä kohti ja etelään päin mentäessä lämpenee nopeasti talven päätyttyä, joten oliivipuut pääsevät nopeasti kasvuvaiheeseen. Gardan alueen maaperä ja leudon välimerellisen ilmaston sääolosuhteet saavat aikaan sen, että alueen oliivien maku ja tuoksu ovat miedompia ja herkempiä verrattuna oliiveihin, jotka on kasvatettu etelämmässä sijaitsevilla kuumemmilla alueilla vallitsevissa sääoloissa. Nämä ilmaston ja ympäristön erityispiirteet antavat oliiviöljylle muista erottuvan melko tai hiukan hedelmäisen maun ja mantelimaisen jälkimaun, joiden vuoksi öljy on ainutlaatuista ja kuluttajat erottavat sen helposti muista italialaisista SAN-öljyistä.

Lisäksi Garda-järveä ympäröivillä paikallisilla alueilla tasangolta vuorille asti valitsee paikallisia mikroilmastoja, jotka eivät vaikuta Garda-nimityksen piiriin kuuluvien tuotteiden erityisominaisuuksiin, mutta jotka saavat tuotteessa aikaan aistinvaraisia eroja, jotka ainoastaan asiantuntijat kykenevät havaitsemaan.

Tuottajien tietotaito tuotantoprosessin kaikissa vaiheissa – maan muokkaamisesta (ml. perinteinen pengerrys) oliivien kasvatukseen ja tuotteen pakkaamiseen saakka – mahdollistavat sen, että tuotteen erityisyys, toisin sanoen sen makeus ja tyypillinen mantelimainen jälkimaku, voidaan säilyttää ja suojata.

Eritelmän julkaisutiedot

(Asetuksen (EY) N:o 510/2006 (4) 5 artiklan 7 kohta)

Italian hallitus on aloittanut kansallisen vastaväitemenettelyn julkaisemalla 11.6.2013 Italian tasavallan virallisen lehden numerossa 135 ehdotuksen suojatun alkuperänimityksen ”Garda” eritelmän muuttamiseksi.

Eritelmän konsolidoitu teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Qualità e sicurezza” (ylhäällä oikealla) ja sen jälkeen ”Disciplinari di Produzione all’esame dell’UE”.

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Katso alaviite 2.

(4) Katso alaviite 2.